วิกิพีเดีย:รู้ไหมว่า/กรุ 6

== เรื่องที่ผ่านมา**
พายุไต้ฝุ่นสามลูกขณะหมุนอยู่เหนือมหาสมุทรแปซิฟิกฝั่งตะวันตก- ...พายุไต้ฝุ่น (ในภาพ) เป็นคำเรียกพายุหมุนเขตร้อนที่ก่อตัวขึ้นทางตะวันตกเฉียงเหนือของมหาสมุทรแปซิฟิก- ...มีผู้จมเบียร์เสียชีวิตอย่างน้อย 6 คน ในเหตุการณ์เบียร์ท่วมลอนดอน เมื่อปี ค.ศ. 1814 ซึ่งได้ทำให้บ้านพังไปสองหลังและทำให้กำแพงของผับแห่งหนึ่งถล่มลงมา- ...การดำเนินคดีทางอาญาหลังเกิดการปนเปื้อนสารเมลามีนในนมในจีน มีสองคนถูกตัดสินประหารชีวิต หนึ่งคนได้รับโทษประหารชีวิตแต่รอการลงอาญา อีกสามคนถูกตัดสินจำคุกตลอดชีวิต สองคนถูกตัดสินจำคุกเป็นเวลา 15 ปี- ...เมื่อเร็ว ๆ นี้ ชายคนหนึ่งในรัฐออริกอน เสียชีวิตเพราะกลืนนิวต์ผิวขรุขระเข้าไป ซึ่งเป็นการกระทำเพื่อท้าทาย- ...นอกเหนือจากนัดตัดสินยูฟ่าแชมเปียนส์ลีกแล้ว เอลกลาซีโก หรือนัดการแข่งขันฟุตบอลระหว่างสโมสรฟุตบอลเรอัลมาดริดและบาร์เซโลนา ถือว่าเป็นนัดการแข่งขันฟุตบอลสโมสรที่มีผู้ชมมากที่สุดในโลก กับจำนวนผู้ชมกว่า 100 ล้านคน
----
ใบของต้นหูกวาง- ...ใบของต้นหูกวาง (ในภาพ) ทำให้น้ำมีค่า pH สูงขึ้น และสามารถใช้รักษาอาการบาดเจ็บของปลากัดได้- ...เชื่อว่าการระบาดของโรคเมลิออยด์ในสวนสัตว์ปารีสในทศวรรษที่ 1970 มีต้นเหตุจากแพนด้าที่นำเข้ามา- ...คลิปนันทิตา ฆัมภิรานนท์ระหว่างการแข่งขันรายการไทยแลนด์ก็อตทาเลนต์ มีผู้คลิกเข้าชมทางยูทูบถึง 4 ล้านคนภายในหนึ่งวันหลังออกอากาศ- ...สถาบันเทคโนโลยีพระจอมเกล้า ซึ่งเป็นต้นกำเนิดของสถาบันอุดมศึกษาในกำกับของรัฐของไทยในปัจจุบันสามแห่งนั้น แท้จริงแล้วมาจากการรวมวิทยาลัยสี่แห่งเข้าด้วยกัน มิใช่สามแห่งอย่างที่เข้าใจกัน- ...นโยบาย "พรีเมียมข้าว" ของรัฐบาล ทำให้รายได้ถูกเปลี่ยนมือจากชาวนามาเป็นของรัฐบาลและผู้บริโภคในเมือง
----
จีน่า คาราโน่- ...ในวันที่ 13 พฤษภาคม พ.ศ. 2551 "Gina Carano" (ในภาพ) เป็นคำที่มีผู้ค้นหามากที่สุดในกูเกิล และเป็นชื่อบุคคลที่มีผู้ค้นหามากที่สุดเป็นอันดับสามในยาฮู!- ...ปลาหมอตาล (Helostoma temminckii) หรือ "ปลาจูบ" เป็นปลาเพียงชนิดเดียวและสกุลเดียวเท่านั้น ที่อยู่ในวงศ์ Helostomatidae มีถิ่นแพร่กระจายพันธุ์ในแหล่งน้ำทั่วไปของภูมิภาคเอเชียอาคเนย์- ...เพลงเมด อิน ไทยแลนด์ของคาราบาว มีที่มาจากคำพูดของ ไพบูลย์ ดำรงชัยธรรม ผู้บริหารแกรมมี่ ที่ว่าน่าจะเขียนเพลงเพื่อเชิญชวนให้คนไทยหันกลับมาใช้สินค้าของประเทศด้วยกันเอง- ...อาร์ชี ทอมป์สัน ผู้เล่นทีมชาติออสเตรเลีย สร้างสถิติยิงประตูสูงสุดในการแข่งขันฟุตบอลระหว่างประเทศถึง 13 ประตู ในนัดที่ออสเตรเลียชนะอเมริกันซามัว 31-0 ระหว่างการแข่งขันรอบคัดเลือกฟุตบอลโลก 2002- ...พระราชพิธีพระศพของไดอานา เจ้าหญิงแห่งเวลส์ มีผู้รับชมทางโทรทัศน์มากกว่า 2.5 พันล้านคนทั่วโลก นับว่าเป็นหนึ่งในเหตุการณ์ที่มีผู้รับชมมากที่สุดในประวัติศาสตร์โทรทัศน์
----
ซูเปอร์มูนเมื่อวันที่ 19 มีนาคม พ.ศ. 2554- ...มีการเชื่อมโยงปรากฏการณ์ซูเปอร์มูน (ในภาพ) กับเหตุการณ์ภัยพิบัติแผ่นดินไหวและคลื่นสึนามิครั้งใหญ่ ทั้งที่เกิดขึ้นในมหาสมุทรอินเดีย (พ.ศ. 2547) และประเทศญี่ปุ่น (พ.ศ. 2554) แต่ในวันที่เกิดภัยพิบัติทั้งสองขึ้นนั้น ไม่ใช่ช่วงที่เกิดปรากฏการณ์ดังกล่าวแต่อย่างใด- ...ตะกวดบิตาตาวา (Varanus bitatawa) เป็นสัตว์เลื้อยคลานในวงศ์เหี้ยสปีชีส์ใหม่ที่เพิ่งค้นพบ เมื่อ พ.ศ. 2553 มีถิ่นกำเนิดอยู่บนเกาะลูซอน จัดเป็นสัตว์ในวงศ์นี้เพียงหนึ่งในสองชนิดเท่านั้นที่กินพืชเป็นอาหาร- ...หลอ ฮุยกวง (เคน โล) นักแสดงแอ๊คชั่นประกอบชื่อดังของฮ่องกง เป็นชาวไทยเชื้อสายจีน มีชื่อจริงว่า "วิโรจน์ แซ่โล้" เกิดที่ประเทศกัมพูชา- ...ระหว่างวันพุธรับเถ้าจนถึงวันปัสกา ชาวคริสต์จะมีเทศกาลมหาพรต ถือศีลอดอาหาร 40 วัน เพื่อระลึกถึงพระมหาทรมานของพระเยซู- ...ชายมีโอกาสป่วยเป็นอัมพาตเป็นระยะจากต่อมไทรอยด์เป็นพิษได้มากกว่าหญิงถึง 17-70 เท่า และส่วนใหญ่เกิดขึ้นในชาวจีน ญี่ปุ่น เวียดนาม ฟิลิปปินส์ เกาหลี รวมทั้งไทย ตลอดจนชนพื้นเมืองอเมริกันที่มีพันธุกรรมคล้ายกับคนเอเชีย โดยมักไม่พบในเชื้อชาติอื่น
----- ...นักคณิตศาสตร์ชาวอังกฤษกล่าวว่า อัจฉริยภาพของรามานุจัน (ในภาพ) เทียบเท่ากับออยเลอร์, เกาส์, นิวตัน และอาร์คิมีดีส- ...กลุ่มอาการโรคไตเนื่องจากโรคตับเป็นภาวะที่มีการทำงานของไตเสื่อมลงในผู้ป่วยโรคตับ แต่ไม่มีความเสียหายโดยตรงต่อไต หากนำไตของผู้ป่วยโรคนี้ปลูกถ่ายไปยังผู้ป่วยที่ไม่เป็นโรคตับ อาจสามารถทำงานได้เป็นปกติ- ...HE 1523-0901 คือดาวฤกษ์อายุมากที่สุดเท่าที่มีการค้นพบ ที่ 13,200 ล้านปี (เกือบเท่าอายุของเอกภพ 13,700 ล้านปี) อยู่ในดาราจักรทางช้างเผือก ห่างจากโลก 7,500 ปีแสง- ...กองอาทมาตประกาศศึก เป็นการ์ตูนไทยที่ได้รับรางวัลชมเชยจากงาน "การ์ตูนนานาชาติ" ครั้งที่ 3 จากประเทศญี่ปุ่น ซึ่งอิงประวัติศาตร์จากวีรกรรมที่กล้าหาญของกองกำลังอาสาวิเศษชัยชาญทั้ง 400 คน ที่ชื่อว่า "กองอาทมาต"- ...ปลาอินซีเน็ต (Semaprochilodus insignis) เป็นปลาน้ำจืดที่พบในทวีปอเมริกาใต้ นิยมเลี้ยงเป็นปลาสวยงาม โดยเฉพาะเลี้ยงคู่กับปลามังกรหรือปลาอะโรวาน่า มีความเชื่อว่าเสมือนหงส์คู่มังกร เพราะมีชื่อเรียกในภาษาจีนว่า "เฟยหง"- ...เจฟฟรี่ เมเยอร์ ผู้เขียนชีวประวัติของเฮมิงเวย์ ได้เขียนว่าศึกสเปญเป็นหนึ่งในนวนิยายที่ดีที่สุดของเฮมิงเวย์ ร่วมกับ แล้วดวงตะวันก็ฉายแสง, เฒ่าผจญทะเล และ รักระหว่างรบ
----- ...บนร่างของเอิตซี (หุ่นจำลองในภาพ) ซึ่งอาศัยอยู่ในยุคสำริด มีรอยสักจำนวน 57 รอย ซึ่งเชื่อกันว่าเป็นวิธีการรักษาแบบเดียวกับการฝังเข็ม- ...การสำรวจเมื่อ ค.ศ. 1996 พบว่าเด็กอเมริกันถึง 95% เคยรับชมรายการเซซามี สตรีท เมื่ออายุได้ 3 ปี- ...อี เซดอล เป็นหนึ่งในผู้เล่นหมากล้อมที่แข็งแกร่งในสมาคมหมากล้อมแห่งเกาหลี โดยถูกจัดอยู่ในอันดับสามในการแข่งขัน 33 รายการ แต่ก็ยังอธิบายว่าการเล่นแบบเปิดเกมของเขาอยู่ในระดับที่อ่อนมาก- ...เกมลูกแก้ว เป็นผลงานชิ้นเอกและผลงานชุดสุดท้ายของแฮร์มัน เฮสเส ซึ่งเป็นนักประพันธ์ชาวเยอรมัน โดยเริ่มเขียนในค.ศ. 1931 และจัดพิมพ์ในสวิตเซอร์แลนด์ ค.ศ. 1943 ภายหลังจากถูกปฏิเสธไม่ให้ตีพิมพ์ในเยอรมนี- ...สำนักวิจัยพิว เป็นหน่วยงานสหรัฐอเมริกาที่สำรวจความคิดเห็นของประชาชน และนำผลการค้นพบตีพิมพ์ผ่านทางเว็บไซต์ โดยมักเป็นประเด็นที่เกี่ยวข้องกับศาสนา การเติบโตของศาสนาอิสลาม การเมืองสหรัฐ สังคม การต่างประเทศและสื่อ- ...หลังจากที่พบกันครั้งแรกใน ค.ศ. 1929 เอวา บราวน์ แต่งงานกับอดอล์ฟ ฮิตเลอร์ ในช่วง 40 ชั่วโมงสุดท้ายของชีวิต
----
สนธิสัญญารามเสส-ฮัททูซิลีฉบับฮิตไทต์- ...สนธิสัญญาคาเดซ (ในภาพ) เป็นสนธิสัญญาที่เก่าแก่ที่สุดที่เหลือรอดมาจนถึงปัจจุบัน เพื่อยุติสงครามนานกว่าสองศตวรรษระหว่างอียิปต์และฮิตไทต์- ...การสร้างเขื่อนซานเสียต้าป้า ในมณฑลหูเป่ย ทำให้การพอกเพิ่มของตะกอนในดินดอนสามเหลี่ยมปากแม่น้ำแยงซีลดลงอย่างรวดเร็วจนถึงปัจจุบัน- ...ประโยค "มนุษย์ทุกคนถูกสร้างขึ้นมาอย่างเท่าเทียมกัน" ในคำประกาศอิสรภาพสหรัฐอเมริกา เป็น "หนึ่งในประโยคที่เป็นที่รู้จักกันดีที่สุดในภาษาอังกฤษ"- ...ผู้ที่นับถือศาสนาอิสลามในประเทศไทยอาศัยอยู่ในกรุงเทพมหานครมากที่สุด มิใช่จังหวัดปัตตานี ยะลา และนราธิวาส- ...สองทรนงไม่ยอมให้โลกทรยศ มีเพลงประกอบเป็นทำนองเพลงสุกี้ยากี้ในฉากบาร์ และช่วงท้ายของเรื่อง- ...เมื่อเร็ว ๆ นี้ เกิดปรากฏการณ์บริจาคหน้ากากเสือในประเทศญี่ปุ่น ซึ่งมีผู้บริจาคใช้ชื่อจริงของตัวละครบริจาคอุปกรณ์การเรียนแก่สถานรับเลี้ยงเด็กกำพร้า จนเกิดพฤติกรรมเลียนแบบทั่วประเทศ
----
ขนาดเปรียบเทียบของวีวาย สุนัขใหญ่กับดวงอาทิตย์- ...วีวาย สุนัขใหญ่ เป็นดาวฤกษ์ชนิดไฮเปอร์ไจแอนท์ เป็นดาวที่มีขนาดใหญ่ที่สุดเท่าที่รู้จักกันในปัจจุบัน โดยมีเส้นผ่านศูนย์กลางประมาณ 1800 ถึง 2100 เท่าของดวงอาทิตย์ (ในภาพ) - ...จักรพันธ์ ห้วยเพชร นักเขียนการ์ตูนชาวไทย เจ้าของรางวัลชนะเลิศโกลด์อะวอร์ด จากอินเตอร์เนชั่นแนล มังงะอะวอร์ด ครั้งที่ 3 ยอมรับว่า เขาได้รับอิทธิพลการวาดการ์ตูนมาจาก ดราก้อนบอล- ...ดันกัน เป็นคำที่ใช้ในอดีตประเทศสหภาพโซเวียต หมายถึงชาวจีนที่นับถือศาสนาอิสลาม- ...บริษัทของสหรัฐถอนตัวจากโครงการพัฒนาเครื่องบินขับไล่ เจเอฟ-17 ร่วมกับจีน ภายหลังเหตุการณ์ชุมนุมประท้วงที่จัตุรัสเทียนอันเหมิน- ...ชาวจีนในเคนยาดำเนินธุรกิจนำเข้าคอมพิวเตอร์ เครื่องแก้ว และชิ้นส่วนรถยนต์ ตลอดจนส่งออกหูฉลาม- ...การระเบิดใหญ่ในชั้นบรรยากาศของดวงอาทิตย์ ที่เรียกว่า เปลวสุริยะ นั้น ปลดปล่อยพลังงานออกมามากถึง  6 × 1025 จูล
----
สมเด็จอัครมหาพญาจักรี เฮง สัมริน- ...ฮุน เซน ได้รับการสถาปนาขึ้นเป็น "สมเด็จ" โดยกษัตริย์นโรดม สีหมุนีเมื่อ พ.ศ. 2550 และได้รับการเลื่อนยศเป็น "จอมพลแห่งกองทัพกัมพูชา" พร้อมกับเฮง สัมริน (ในภาพ) และเจีย ซีม ในปี พ.ศ. 2552 - ...คลองทวีวัฒนา เป็นคลองสายแรกที่ขุดในรัชสมัยพระบาทสมเด็จพระจุลจอมเกล้าเจ้าอยู่หัว- ...ภายหลังการปฏิวัติสยาม พ.ศ. 2475 ได้มีการขับพ่อค้าชาวไทยเชื้อสายจีนออกจากประเทศไทยไปเป็นจำนวนมาก ส่งผลให้ชาวไทยเกิดสิทธิพิเศษบางประการ- ...โชติ แพร่พันธุ์ได้แปลบุปผาในกุณฑีทองจนจบ แม้ว่าแพทย์จะสั่งห้ามเขียนหนังสือ เนื่องจากมีอาการเจ็บป่วยอยู่ก็ตาม- ...คำว่า "ประทับฟ้อง" มีที่มาจากการที่ในสมัยโบราณเจ้าพนักงานจะตรวจคำฟ้องก่อน แล้วประทับตราลงไปว่าเป็นคดีของศาลไหน- ....ศุขปรีดา พนมยงค์ ได้พบกับนายพลหวอ เหวียน ย้าบ แห่งกองทัพเวียดนามเหนือ ถึง 5 ครั้ง
----
ลิงอุรังอุตังสุมาตรา- ...การสำรวจพบว่า ลิงอุรังอุตังสุมาตรา (ในภาพ) เหลืออยู่ประมาณ 7,300 ตัว ซึ่งได้รับการพิจารณาว่าเป็นหนึ่งใน "ไพรเมตที่ใกล้สูญพันธุ์ที่สุดในโลก 25 ชนิด"- ...คลองมหาสวัสดิ์เป็นคลองที่ขุดขึ้นในสมัยพระบาทสมเด็จพระจอมเกล้าเจ้าอยู่หัว เพื่อย่นระยะทางไปนมัสการพระปฐมเจดีย์- ...ชินกันเซ็น ซึ่งเป็นรูปแบบการคมนาคมในประเทศญี่ปุ่นอย่างหนึ่ง ขึ้นชื่อเรื่องความตรงต่อเวลามาก โดยในปี พ.ศ. 2546 โทไกโด ชินกันเซ็นขบวนหนึ่งถูกบันทึกไว้เนื่องจากมาช้ากว่ากำหนดเพียง 6 วินาที- ...ประชากรในบางประเทศ มีภาวะไม่ทนต่อแล็กโทสถึงมากกว่าร้อยละ 90 ทำให้ไม่สามารถย่อยนม ซึ่งมีน้ำตาลแล็กโทสได้- ...เท่าที่มีการค้นพบจนถึงปัจจุบัน 55 ปู เป็นหนึ่งในสี่ระบบดาวที่มีดาวเคราะห์อยู่อย่างน้อย 5 ดวง- ...ผู้ป่วยโรคจู๋ ซึ่งเป็นอุปาทานหมู่อย่างหนึ่ง คิดว่าตนเองจะเสียชีวิตเนื่องจากเชื่อว่าอวัยวะเพศของตนมีขนาดหดเล็กลง
----
ภาพถ่ายบลัดดีแซตเทอร์เดย์- ...ภาพถ่าย บลัดดีแซตเทอร์เดย์ (ในภาพ) ได้มีผู้ชมมากกว่า 136 ล้านคนทั่วโลก ไม่กี่หนึ่งเดือนหลังยุทธการเซี่ยงไฮ้เมื่อเดือนสิงหาคม พ.ศ. 2480- ...เฮนรี เบอร์นีมีส่วนในการเจรจากำหนดพรมแดนระหว่างไทย-พม่า และเจรจาคืนหุบเขากาบอจากมณีปุระคืนให้แก่พม่า- ...ปัจจุบัน ภิกษุณีสงฆ์คงเหลืออยู่แต่ในนิกายมหายานและวัชรยาน เพราะในนิกายเถรวาทสายภิกษุณีสงฆ์ ซึ่งมีเฉพาะที่ลังกาได้ขาดช่วงสืบทอดไปตั้งแต่สมัยถูกโปรตุเกสยึดครอง- ...ชาล็อต กาสิรากี ทรงได้รับการจัดอันดับจากนิตยสารฟอร์บให้เป็นเยาวราชนิกุลที่ทรงได้รับความนิยมมากสุดในโลก อันดับที่ 5- ...มีผู้ประกาศจะให้รางวัลมูลค่า 10 ล้านดอลล่าร์ แก่ยานพาหนะของเอกชนรายแรกที่สามารถดำลงไปจนถึงแชลเลนเจอร์ดีปได้- ...การที่มนุษย์ไม่สามารถย่อยนมได้นั้น เป็นเพราะยีนที่ควบคุมการสร้างเอนไซม์สำหรับย่อยแล็กโทสทำงานลดลง ซึ่งขึ้นอยู่กับปริมาณการบริโภคนมตั้งแต่สมัยบรรพบุรุษ
----
หมู่บ้านสันติคีรี- ...อดีตทหารกองพล 93 ของไต้หวันซึ่งปัจจุบันอาศัยอยู่ในหมู่บ้านสันติคีรี (ในภาพ) จังหวัดเชียงราย เคยรบให้กับทางการไทยระหว่าง พ.ศ. 2504 จนถึง พ.ศ. 2525- ...สิงโตซาโว (Panthera leo nubica) เคยมีประวัติในการฆ่าและกินคนในประเทศเคนยาไปมากกว่า 135 คน เมื่อ ค.ศ. 1898- ...ไฮดรอกไซด์เป็นองค์ประกอบตามธรรมชาติของน้ำ- ...ผลงานอุปรากร รีนซี ของ ริชาร์ด วากเนอร์ ได้สร้างแรงบันดาลใจในอาชีพทางการเมืองแก่อดอล์ฟ ฮิตเลอร์ในวัยเด็ก- ...อันทวน เซ้งบ๊อกซิ่ง‎ เป็นนักมวยไทยชาวต่างชาติที่อายุน้อยที่สุดที่เข้าแข่งขันในสนามมวยเวทีลุมพินี ขณะมีอายุได้ 14 ปี- ...สารานุกรมหย่งเล่อ เป็นสารานุกรมที่ครองสถิติสารานุกรมที่มีขนาดใหญ่ที่สุดในโลกเป็นเวลา 600 ปี
----
อัลเฟรด เวล- ...อัลเฟรด เวล (ในภาพ) ผู้มีส่วนในการประดิษฐ์โทรเลข ได้รับผลประโยชน์จากสิ่งประดิษฐ์นั้นน้อยมาก จนกระทั่งเคยเขียนไว้ว่า "ผมได้ตัดสินใจที่จะปล่อยให้โทรเลขเป็นไปตามยถากรรม เพราะมันไม่สามารถดูแลผมได้เลย..."- ...กระแต โฟร์ทีน กับ ซาซ่า ศ.อารีย์ มีผลงานที่คล้ายคลึงกันหลายประการ ทั้งด้านการชกมวยไทยและการร้องเพลง- ...สหรัฐอเมริกามีอัตราการกักขังสูงที่สุดในโลก โดยมีนักโทษเรือนจำอยู่ถึงราว 25% ของนักโทษเรือนจำทั่วโลก- ...โจรสลัดโซมาเลียบางกลุ่ม มองว่า พวกตนกำลังปกป้องน่านน้ำของโซมาเลียจากการแสวงหาผลประโยชน์ของต่างชาติ- ...เต่าทะเลเพศเมียที่ขึ้นมาวางไข่บนชายหาด อาจมีเกลือที่เป็นของเหลวไหลออกมาจากดวงตา ซึ่งดูคล้ายกับอาการ "ร้องไห้"- ...ผลการทดลองในสัตว์ทดลองพบว่า การนอนหลับไม่เต็มอิ่มติดต่อกันเป็นระยะเวลายาวนาน ทำให้ถึงแก่ความตายได้
----
พอล แม็กคาร์ตนีย์- ...เคยมีการกล่าวหาว่า พอล แม็กคาร์ตนีย์ (ในภาพ) ได้เสียชีวิตเมื่อ ค.ศ. 1966 แต่ก็ยังมีชีวิตอยู่จนถึงปัจจุบัน- ...อิลเลียส อิลลาดีส นักยูโดชาวกรีก ได้รับเกียรติเป็นนักกีฬาคนแรกที่เดินนำขบวนเข้าสู่สนามกีฬารังนกในระหว่างพิธีเปิดการแข่งขันกีฬาโอลิมปิกฤดูร้อน 2008 ในกรุงปักกิ่ง- ...อัลกุรอานเลือด ซึ่งเคยได้รับการจัดแสดงในสุเหร่าอูม อัล-มะอะริก ได้รับการเขียนขึ้นจากเลือดมากกว่า 20 ลิตรของซัดดัม ฮุสเซน- ...การฆาตกรรมอัลเลน อาร์. ชินด์เลอร์ จูเนียร์ นำไปสู่นโยบายห้ามถาม ห้ามบอก โดยประธานาธิบดี บิล คลินตัน- ...อารมาเกดโดน เป็นชื่อสมรภูมิการยุทธ์ที่เมสสิยาห์กระทำเพื่อต้อนเหล่าผู้ไม่นับถือศาสนาคริสต์ หรือที่พระคัมภีร์ไบเบิลเรียกว่า "สัตว์" ให้ลง "ช่องบาดาล" หรือนรกอเวจี
----
แอลแซด 127 กราฟ เซปเปลิน- ...แอลแซด 127 กราฟ เซปเปลิน (ในภาพ) เคยสร้างสถิติเดินทางรอบโลก ตลอดจนสามารถเดินทางข้ามมหาสมุทรแอตแลนติก 133 ครั้ง และมหาสมุทรแปซิฟิก 1 ครั้ง โดยไม่เคยเกิดอุบัติเหตุขึ้นเลย- ...อเล็กซานดรอส นิโคไลดีส นักกีฬาเทควันโดโอลิมปิกชาวกรีก ได้รับเกียรติให้เป็นผู้ถือคบเพลิงคนแรกของการวิ่งคบเพลิงในโอลิมปิกฤดูร้อน 2008- ...ผลงานพีระมิดเวลา ซึ่งเริ่มก่อสร้างในปี พ.ศ. 2536 คาดว่าจะแล้วเสร็จใน พ.ศ. 3736 มีแผนจะใช้เวลาก่อสร้างถึง 1,200 ปี- ...จากข้อมูลของนาซา รัฐรีโอกรันดีโดนอร์เตในประเทศบราซิล เป็นสถานที่ซึ่งมีอากาศบริสุทธิ์ที่สุดในทวีปอเมริกา- ...คำขอสุดท้ายก่อนที่จะถูกประหารชีวิตด้วยทีมยิงของเจมส์ ดับเบิลยู. ร็อดเจอร์ส คือ ต้องการเสื้อเกราะกันกระสุน- ...ในปฏิบัติการโบรเคนทรัสต์ พบว่า มีผู้ตกเป็นเหยื่อของการฉ้อโกงหลักทรัพย์โดยรัฐบาลกลางสหรัฐอเมริกา มากกว่า 120,000 คน
----
ฟลอยด์ เมย์เวทเธอร์ จูเนียร์- ...เว็บไซต์มวยและร้านขายอุปกรณ์กีฬาบางแห่งจัดลำดับให้ ฟลอยด์ เมย์เวทเธอร์ จูเนียร์ (ในภาพ) เป็นนักมวยที่ดีที่สุดในโลกเมื่อเทียบกันปอนด์ต่อปอนด์- ...การให้อาหารปลาสวยงามนั้น ควรให้ปลากินหมดภายใน 10 นาที และควรแบ่งให้เป็นมื้อ ๆ อย่างมื้ออาหารของมนุษย์ในแต่ละวัน- ...เส้นทางการแข่งขันดาการ์แรลลีจากปารีสไปยังดาการ์เดิมได้ถูกยกเลิกไปหลังเกิดการก่อการร้ายใน ค.ศ. 2007 ก่อนจะย้ายไปจัดการแข่งขันในทวีปอเมริกาใต้หลัง ค.ศ. 2009 เป็นต้นมา- ...บิล ไวส์ อ้างว่าเขาเคยใช้เวลา 23 นาทีในนรก และนำไปเขียนเป็นสารคดีเรื่อง 23 มินนิทส์อินเฮล- ...วาซิลี ซามาร์สกี-บีโฮเวตส์ เป็นบุคคลคนแรกที่ชื่อนำไปตั้งเป็นชื่อของธาตุเคมี ซึ่งก็คือ ซาแมเรียม- ...ตลอดประวัติศาสตร์ของเรือนจำจิฮว้า พบว่ามีการแหกคุกที่ประสบความสำเร็จเพียงสองครั้งเท่านั้น
----
S. lewini- ...ในประเทศไทย ปัจจุบันมีการเลี้ยงปลาฉลามหัวค้อนชนิด S. lewini (ในภาพ) อยู่ในสยามโอเชียนเวิลด์ ความยาว 1 เมตร จำนวน 3 ตัว- ...แนนซี ไลเดอร์ เคยระบุว่า การชนกับนิบิรุ จะเกิดขึ้นในเดือนพฤษภาคม พ.ศ. 2546 จนถึงกับแนะนำให้ผู้อื่นฆ่าสัตว์เลี้ยงของตัวเองเพื่อให้สัตว์เหล่านั้นไปสู่ "ดินแดนอันสงบสุข" แต่สุดท้ายก็ไม่มีอะไรเกิดขึ้น- ...นักวิทยาศาสตร์ในคริสต์ทศวรรษ 1980 ได้ใช้ประโยชน์จากสารประกอบรักษาแผลเปื่อยในผงกล้วย ซึ่งช่วยรักษาโรคกระเพาะอาหาร และทำให้บริเวณที่เกิดแผลเปื่อยหายเร็วขึ้น- ...สตรีในมณฑลกวางตุ้ง ประเทศจีน ถูกทำหมันมากกว่า 9,000 คนตามผลของการรณรงค์กำปั้นเหล็ก- ...ในการแข่งขันชิงเหรียญทองแดงโอลิมปิกฤดูร้อน 2004 ดีโอโก้ ซิลวา ได้ซื้อถุงมือแบล็คแพนเธอร์ เพราะเขาต้องการที่จะประท้วงต่อการขาดการสนับสนุนสำหรับการเล่นกีฬาของเขาในบราซิล- ...สมาชิกพรรคนาซี ยอน ราเบอ มีส่วนก่อตั้งเขตปลอดภัยนานกิง ซึ่งช่วยชีวิตชาวจีนมากกว่า 200,000 คน ให้รอดจากการสังหารหมู่นานกิง
----
แผนผังเส้นทางรถไฟสายยะมะโนะเตะ- ...รถไฟสายยะมะโนะเตะ (แผนผังในภาพ) เป็นหนึ่งในเส้นทางรถไฟที่คับคั่งที่สุดในโตเกียว โดยมีผู้โดยสารเฉลี่ยถึงมากกว่า 3,000,000 คนต่อวัน- ...ซูเปอร์โนวา SN 1054 เป็นปรากฏการณ์ทางดาราศาสตร์ที่มีบันทึกจากหลายแห่งทั่วโลก โดยสามารถมองเห็นได้ในเวลากลางวันถึง 23 วันติดต่อกัน และในเวลากลางคืนติดต่อกันถึง 653 คืน- ..."ชาร์ลีกัดนิ้วฉัน" เคยเป็นวิดีโอที่มีการเข้าชมสูงที่สุดในยูทูบเมื่อราวเดือนตุลาคม พ.ศ. 2552 และเป็นวิดีโอที่เป็นที่ชื่นชอบที่สุดในสหราชอาณาจักรอีกด้วย- ...เดิมภาพยนตร์เรื่อง หอแต๋วแตกแหวกชิมิ เคยใช้ชื่อเดิมว่า "หอแต๋วแตก แหกชิมิ" แต่ต้องเปลี่ยนรูปแบบ โปสเตอร์ และคำขยายของภาพยนตร์เนื่องจากได้รับการวิพากษ์วิจารณ์- ...เจ้าชายเรนิเยที่ 3 องค์อธิปัตย์แห่งโมนาโก เป็นพระสวามีของนักแสดงรางวัลออสการ์ชาวอเมริกัน เกรซ เคลลี- ...ใน พ.ศ. 2533 ราชบัณฑิตยสถานได้ประชุมกันเพื่อกำหนดการสะกดคำว่า โรคใหลตาย โดยมีทั้งฝ่ายที่เห็นว่าควรใช้ไม้มลายและไม้ม้วนสะกด ที่สุดแล้ว ให้ใช้ว่า "ใหล" มาจากคำว่า "หลับใหล"
----
หนูเหม็น- ...ตามความเชื่อแต่โบราณ การเก็บกระดูกของหนูเหม็น (Echinosorex gymnura; ในภาพ) จะสามารถแก้เสน่ห์ยาแฝดและมนต์ดำได้- ...เลฟ ยาชิน ถูกมองว่าเป็นผู้รักษาประตูที่ดีที่สุดในประวัติศาสตร์กีฬาฟุตบอล โดยได้รับเลือกให้เป็นผู้รักษาประตูยอดเยี่ยมยุโรป‎ประจำคริสต์ศตวรรษที่ 20- ...เรือประมงเกาหลีเหนือที่ผ่านแนวจำกัดตอนเหนือไปในดินแดนของเกาหลีใต้จะได้รับการคุ้มกันโดยเรือของกองทัพ- ...ผลการทดลองโดยวอลเตอร์ มิสเชล นักจิตวิทยาจากมหาวิทยาลัยสแตนฟอร์ด พบว่า หากเด็กสามารถอดทนที่จะไม่กินมาร์ชแมลโลว์เพื่อที่จะได้รับมาร์ชแมลโลว์อีกชิ้นหนึ่ง เด็กคนนั้นจะเติบโตเป็นผู้ใหญ่ที่ประสบความสำเร็จมากกว่าในอนาคต- ...เอ็ด กีน ฆาตกรต่อเนื่องชาวอเมริกัน เป็นต้นแบบของตัวละครนอร์แมน เบตส์ ในภาพยนตร์ขาวดำในปี ค.ศ. 1960 เรื่องไซโค ที่กำกับโดย อัลเฟร็ด ฮิตช์ค็อก- ...อินชอน ประเทศเกาหลีใต้ ได้รับคัดเลือกเป็นเจ้าภาพการแข่งขันกีฬาเอเชียนเกมส์ครั้งที่ 17 ในปี พ.ศ. 2557
----
right- ...ประมวลกฎหมายวิธีพิจารณาความอาญาของไทย (ในภาพ) ใช้ประมวลกฎหมายวิธีพิจารณาความอาญาของประเทศแอฟริกาใต้เป็นต้นแบบหลักในการร่าง- ...เป่า ลี่เกา นักมวยสานต้าชาวจีน เป็นชาวจีนคนแรกที่สามารถล้มแชมป์มวยไทยจากเวทีลุมพินีและราชดำเนินได้ จึงมีฉายาว่า "มวยไทยคิลเลอร์"- ...ความยากลำบากในการระบุเอกลักษณ์ของอากาศยานจักรวรรดิญี่ปุ่นระหว่างสงครามโลกครั้งที่สองทำให้ฝ่ายสัมพันธมิตรตั้งชื่อรหัสใช้เรียก โดยมีอยู่ทั้งหมด 122 ชื่อ- ...ด้วยความรู้สึกกดดันที่ไม่สามารถให้การสนับสนุนกองทัพฝรั่งเศสในยุทธการเดียนเบียนฟูด้วยปืนใหญ่ได้ พันโทชาร์ล ปีร็อท ได้ทำอัตวินิบาตกรรมในบังเกอร์ของตัวเองโดยการดึงสลักระเบิดมือ- ...หากมีกกขนากขึ้นในพื้นที่การเกษตรถึง 300 ต้น/ม.2 แล้ว อาจทำให้ได้ผลผลิตลดลงถึง 57-90%
----
- ...รูปปั้นเงือกน้อยในโคเปนเฮเกน (ในภาพ) ได้รับความเสียหายหลายครั้งทั้งตัดศีรษะ แขน พ่นสีใส่ หรือนักท่องเที่ยวปีนป่าย ทำให้มีการแสดงรูปปั้นจำลองแทน ส่วนของจริงเก็บรักษาไว้โดยทายาทของเอ็ดวาร์ด อีริกเซน ผู้สร้างผลงาน- ...เฉินเจิน หน้ากากฮีโร่ สร้างมาจากเรื่องราวของ หลิว เจินเซิง ซึ่งเป็นบุคคลที่มีตัวตนอยู่จริงในประวัติศาสตร์จีน และเป็นลูกศิษย์ของปรมาจารย์กังฟู ฮั่ว หยวนเจี๋ย- ...ปลากรายแอฟริกา (Xenomystus nigri) เป็นปลาน้ำจืดในวงศ์ปลากราย มีถิ่นกำเนิดในตอนกลางของทวีปแอฟริกา มีลักษณะคล้ายปลาสลาด ออกหากินในเวลากลางคืน แต่มีความสามารถพิเศษคือ เปล่งเสียงได้ด้วย เพื่อช่วยในการหาอาหาร- ...กระบวนการฮาเบอร์เป็นการสังเคราะห์แอมโมเนียในระดับอุตสาหกรรม ซึ่งนำไปสู่การผลิตปุ๋ยที่สามารถผลิตอาหารเลี้ยงประชากรโลกได้ถึงหนึ่งในสาม- ...เชื่อกันว่า โซเง็น คาโต เป็นบุคคลที่มีอายุมากที่สุดในโตเกียว จนกระทั่งเดือนกรกฎาคม พ.ศ. 2553 เมื่อเจ้าหน้าที่ทางการพบว่า เขาเสียชีวิตไปแล้วถึง  ปี
----
น้อยโหน่ง- ...น้อยโหน่ง (ในภาพ) เป็นผลไม้ชนิดหนึ่ง อยู่ในสกุลเดียวกับน้อยหน่า แต่มีผลขนาดใหญ่กว่า มีสีแดงจาง ๆ ปนเขียวเรื่อ ๆ- ...ไทสัน ดุ๊กซ์ ได้รับการเปิดตัวครั้งแรกใน ค.ศ. 1998 ขณะมีอายุได้ 18 ปี โดยในการแข่งขันมวยปล้ำช่วงแรก ๆ มีฉายาว่า "มวยไทย คิด"- ...เม็นออฟอิสราเอล เป็นหนังโป๊เกย์เรื่องแรกที่ใช้นักแสดงอิสราเอลและยิวทั้งหมด ทั้งยังถ่ายทำในประเทศอิสราเอล- ...เตโตรโดท็อกซิน เป็นชื่อเรียกพิษที่อยู่ในปลาปักเป้า แต่มิได้สร้างขึ้นเอง มีข้อสันนิษฐานว่าพิษของปลาปักเป้าเกิดจากการกินแพลงก์ตอนในกลุ่มไดโนแฟลกเจลเลตที่มีพิษ หรือสร้างจากแบคทีเรียที่อาศัยอยู่ในลำไส้- ...เมื่อครั้งปี พ.ศ. 2463 กองทัพเรือจักรวรรดิญี่ปุ่นเป็นกองทัพเรือที่มีขนาดใหญ่ที่สุดเป็นอันดับที่สามของโลก รองจากกองทัพเรือสหราชอาณาจักรและสหรัฐอเมริกา37 ปี
----
โปสเตอร์เกณฑ์ทหารสหรัฐอเมริกา พ.ศ. 2460 โดย เจมส์ เอ็ม. แฟลกก์- ...ลุงแซม บุคคลที่เป็นสัญลักษณ์หมายถึงสหรัฐอเมริกา ในโปสเตอร์เกณฑ์ทหารในปี พ.ศ. 2460 โดย เจมส์ เอ็ม. แฟลกก์ (ในภาพ) มีลักษณะใบหน้าคล้ายกับซามูเอล วิลสัน- ...องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน เป็นองค์การมหาชนที่จัดตั้งขึ้นเพื่อบริหารและพัฒนาพื้นที่เพื่อการท่องเที่ยวในเชิงบูรณาการ อันประกอบด้วย หมู่เกาะช้างและพื้นที่เชื่อมโยง เชียงใหม่ไนท์ซาฟารี และเมืองพัทยาและพื้นที่เชื่อมโยง- ...ฮอรัส ซึ่งเป็นตัวละครจากมาร์เวลคอมิกส์ เคยถูกกักขังในปิรามิดเป็นระยะเวลาสามพันปี และเคยถูกกักขังอีกคราวในเฮลิโอโพลิสโดยฝีมือของเซธ ซึ่งในครั้งที่สองนี้เขาได้รับการช่วยเหลือออกมาโดยธอร์และธิง- ...ชากเกสแห่งโมเล เป็นผู้นำคนสุดท้ายของอัศวินเทมพลาร์ ดำรงตำแหน่งตั้งแต่ พ.ศ. 1835 จนกระทั่งภาคีถูกยุบโดยคำสั่งของสมเด็จพระสันตะปาปาคลีเมนต์ที่ 5 ในปี  พ.ศ. 1855- ...ปรีดี เกษมทรัพย์ เป็นผู้ริเริ่มให้บรรยายวิชากฎหมายแพ่ง นิติปรัชญา ประวัติศาสตร์กฎหมายไทย และหลักวิชาชีพนักกฎหมาย ขึ้นในมหาวิทยาลัยธรรมศาสตร์เป็นครั้งแรกของประเทศไทย- ...จนถึงปัจจุบัน ประมาณการว่าได้มีการจัดพิมพ์หนังสือการ์ตูน กัปตันอเมริกา แล้วจำนวน 210 ล้านเล่ม จัดจำหน่ายใน 75 ประเทศ
หมวดหมู่:วิกิพีเดียรู้ไหมว่า